**Projektas**



**KĖDAINIŲ RAJONO SAVIVALDYBĖS TARYBA**

**SPRENDIMAS**

**DĖL KĖDAINIŲ KRAŠTO KULTŪROS PREMIJOS KONKURSO NUOSTATŲ**

**TVIRTINIMO**

2017 m. rugsėjo 18 d. Nr. SP-160

Kėdainiai

Vadovaudamasi Lietuvos Respublikos vietos savivaldos įstatymo 6 straipsnio 13 punktu ir 18 straipsnio 1 dalimi, Kėdainių rajono savivaldybės taryba nusprendžia:

1. Patvirtinti Kėdainių krašto kultūros premijos nuostatus (pridedama).

2. Pripažinti netekusiu galios Kėdainių rajono savivaldybės tarybos 1999 m. kovo 26 d. sprendimą Nr.45 „Dėl Kėdainių krašto Kultūros premijos įsteigimo“ su visais jo pakeitimais ir papildymais.

Savivaldybės meras

|  |  |  |
| --- | --- | --- |
| Julius Lukoševičius2017-09- | Kęstutis Stadalnykas2017-09- | Ovidijus Kačiulis2017-09- |
| Evaldas Vaicekavičius2017-09- | Rūta Švedienė2017-09- |  |

PATVIRTINTA

Kėdainių rajono savivaldybės tarybos

2017 m. rugsėjo d. sprendimu Nr. TS-

**KĖDAINIŲ KRAŠTO KULTŪROS PREMIJOS KONKURSO NUOSTATAI**

**I SKYRIUS**

**BENDROSIOS NUOSTATOS**

1. Kėdainių krašto kultūros premijos konkurso (toliau – Konkurso) nuostatai nustato Kėdainių krašto kultūros premijos tikslą, apdovanojimo skyrimo ir teikimo tvarką, pretendentų vertinimo komisijos sudarymo ir jos darbo tvarką.

2. Kėdainių krašto kultūros premijos (toliau – Premijos) steigėja yra Kėdainių rajono savivaldybės taryba.

3. Premija skiriama kasmet iš Kėdainių rajono savivaldybės biudžeto lėšų už pastarųjų 3 metų nuolatinę rajonui reikšmingą kūrybinę, kultūrinę meninę veiklą ar pasiekimus literatūros, muzikos, scenos, kino, vizualiojo meno, etninės kultūros, dainų švenčių tradicijos puoselėjimo srityse.

4. Premijos, 1991 m. inicijuotos Kėdainių krašto garbės pilietės gydytojos Teklės Bružaitės, tikslas yra skatinti kūrėjų kūrybą, kultūrinę meninę veiklą, krašto kultūros tradicijų puoselėjimą, kultūros tęstinumą ir nuolatinį atsinaujinimą, įvertinti kultūrai atsidavusių žmonių veiklą, garsinti Kėdainių kraštą.

5. Premijos laureatas apdovanojamas 1 000 Eur (vieno tūkstančio eurų) pinigine premija. Jam įteikiamas Konkurso laureato diplomas, kurį pasirašo Kėdainių rajono savivaldybės meras.

6. Premijos laureatas ir / ar kiti pretendentai gali būti apdovanojami Konkurso rėmėjų dovanomis.

7. Premija kiekvienais metais skiriama tik vienam asmeniui. Nusprendus, kad nei vienas pretendentas premijos nenusipelnė, ji gali būti neskiriama. Tam pačiam asmeniui ji gali būti skiriama tik vieną kartą.

**II SKYRIUS**

**KONKURSO KRITERIJAI**

8. Pretendentu (toliau – Pretendentas) į Premijos laureatus gali būti kiekvienas Kėdainių rajono gyventojas arba kitur gyvenantis asmuo, įnešęs didelį indėlį į Kėdainių krašto kultūrą.

9. Premija skiriama už:

9.1. naujų originalių kūrybos ir  kultūrinės veiklos formų įgyvendinimą;

9.2. etninės kultūros puoselėjimą ir propagavimą;

9.3. kultūrinį švietėjišką darbą su rajono gyventojais, ypač su jaunimu;

9.4. aktyvią kūrybinę ir / ar kultūrinę meninę veiklą;

9.5. reikšmingus kūrybinius laimėjimus, puoselėjant Kėdainių rajono kultūrą ir garsinant Kėdainių kraštą Lietuvoje ar užsienyje.

**III SKYRIUS**

**KONKURSO ORGANIZAVIMAS**

10. Pretendentus Premijai gauti gali pristatyti visi Lietuvos Respublikos piliečiai ir Lietuvos Respublikoje veikiantys juridiniai asmenys.

11. Pretendentas pristatomas raštu, nurodant jo vardą, pavardę ir kontaktinius duomenis. Rašte-rekomendacijoje, atsižvelgiant į Konkurso nuostatų 9 punktą, aprašoma Pretendento veikla bei pasiekimai, pridedamos darbų kopijos ar aprašai, vaizdo ir / ar garso įrašai.

12. Raštas-rekomendacija, pristatantis Pretendentą, pateikiamas tiesiogiai ar siunčiamas paštu Kėdainių rajono savivaldybės administracijai (J. Basanavičiaus g. 36, Kėdainiai, 101 kab.) kasmet iki gruodžio 1 dienos. Siunčiant raštą paštu ant voko turi būti užrašyta: Kėdainių krašto kultūros premijos konkursui.

13. Premijos laureatą renka Kėdainių rajono savivaldybės mero potvarkiu sudaryta 7 asmenų komisija (toliau – Komisija). Komisija savo darbe turi teisę pasitelkti įvairių sričių ekspertus, kurių pasiūlymai įtraukiami į Komisijos posėdžio protokolą ir yra rekomendacinio pobūdžio.

14. Komisijos posėdžiai yra teisėti, jeigu juose dalyvauja ne mažiau kaip 2/3 Komisijos narių.

15. Komisija, išnagrinėjusi raštus-rekomendacijas ir atsižvelgusi į Konkurso nuostatų 9 punkto reikalavimus, turi teisę pripažinti pasiūlymą, kaip neatitinkantį Konkurso nuostatų, ir jo nevertinti.

16. Premijos laureatas renkamas Komisijos posėdyje slapto balsavimo būdu.

17. Balsavimo metu kiekvienam Komisijos nariui suteikiamas balsų skaičius, lygus Pretendentų į laureatus skaičiui. Balsus kiekvienas Komisijos narys naudoja savo nuožiūra (visus balsus skirdamas vienam Pretendentui ar paskirstydamas balsus keliems Pretendentams).

18. Premijos laureatu pripažįstamas Pretendentas, gavęs daugiausia balsų.

19. Tuo atveju, kai vienodą balsų skaičių gauna du ir daugiau Pretendentų, skelbiamas antrasis slapto balsavimo turas, Komisijos nariams suteikiant balsų skaičių, lygų Pretendentų, už kuriuos bus balsuojama, skaičiui.

20. Jei laureatas neišrenkamas slaptu balsavimu, skelbiamas atviras balsavimas, kurio metu balsuojama už didžiausią vienodą balsų skaičių gavusius Pretendentus, kiekvienam Komisijos nariui suteikiant tik po vieną balsą. Balsams pasiskirsčius po lygiai, Komisijos pirmininkas turi sprendžiamojo balso teisę.

21. Komisijos sprendimai įforminami protokolu.

22. Premiją įsakymu skiria Kėdainių rajono savivaldybės administracijos direktorius.

**IV SKYRIUS**

**KONKURSO REZULTATŲ PASKELBIMAS**

23. Apie Kėdainių krašto kultūros premijos laureatą Komisijos pirmininkas informuoja Kėdainių rajono savivaldybės svetainėje ir žiniasklaidos priemonėse.

24. Premijos laureatas apdovanojamas kasmet gruodžio mėnesį.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kėdainių rajono savivaldybės tarybai

**AIŠKINAMASIS RAŠTAS**

**DĖL KĖDAINIŲ KRAŠTO KULTŪROS PREMIJOS KONKURSO NUOSTATŲ**

**TVIRTINIMO**

2017 m. rugsėjo d.

Kėdainiai

**Parengto sprendimo projekto tikslai**

Patvirtinti Kėdainių krašto kultūros premijos nuostatus.

**Sprendimo projekto esmė, rengimo priežastys ir motyvai:**

Kėdainių krašto kultūros premija, 1991 m. inicijuota Kėdainių krašto garbės pilietės gydytojos Teklės Bružaitės, buvo įsteigta Kėdainių rajono valdybos 1991 m. kovo 27 d. potvarkiu Nr. 50 pv „Dėl Kėdainių krašto kultūros premijos fondo nuostatų tvirtinimo“.

Kėdainių rajono savivaldybės tarybos 1999 m. kovo 26 d. sprendimu Nr.45 „Dėl Kėdainių krašto Kultūros premijos įsteigimo“ buvo patvirtinti Kėdainių krašto kultūros premijos skyrimo nuostatai, premijos skyrimo komisija.

Savivaldybės administracija parengė ir teikia Tarybai sprendimo projektą „Dėl Kėdainių krašto kultūros premijos konkurso nuostatų tvirtinimo“, atitinkantį šiandienos reikalavimus. Nuostatuose nustatytas Kėdainių krašto kultūros premijos tikslas, apdovanojimo skyrimo ir teikimo tvarka, pretendentų vertinimo komisijos sudarymo ir jos darbo tvarka.

Savivaldybėje kasmet, nuo 1991 m., organizuojami Kultūros premijos konkursai. Kultūros premija įteikta 29 laureatams.

**Lėšų poreikis (jeigu sprendimui įgyvendinti reikalingos lėšos): -**

**Laukiami rezultatai**

Organizuojamas Kėdainių krašto kultūros premijos konkursas skatins kūrėjų kūrybą, krašto kultūros tradicijų puoselėjimą, kultūros tęstinumą ir nuolatinį atsinaujinimą, bus įvertinta kultūrai atsidavusių žmonių veiklą.

**Numatomo teisinio reguliavimo poveikio vertinimas\***

|  |  |
| --- | --- |
| **Sritys** | **Numatomo teisinio reguliavimo poveikio vertinimo rezultatai** |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* |  |  |
| *Socialinei aplinkai* |  |  |
| *Viešajam administravimui* |  |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* |  |  |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Švietimo ir kultūros skyriaus vedėjo Kęstutis Stadalnykas

pavaduotojas